L-akbar kumpanija li tipprovdi servizzi tad-data f’Malta, il-BMIT Ltd. għamlet investiment dirett ta’ miljun ewro. Dan biex tipprovdi faċilitajiet ta’ hosting u biex tinforza mill-ġdid il-pożizzjoni tagħha bhala l-fornitriċi ewlenija ta’ data u servizzi cloud . Dan id- data centre ġdid ġie inawgurat mis-Segretarju Parlamentari Edward Zammit Lewis. S.P. Zammit Lewis qal li dil-kumpanija hija eżempju ċar ta’ investiment li l-Gvern qed jattira. Fl-istess perjodu li BMIT investiet, is-Segretarju Parlamentari qal li daħlu tlett kumpaniji oħra tal-logħob biex jinvestu f’Malta. Żied jgħid li dan fl-istess ħin li l-Gvern qed jaġġorna r-regolamenti tal-logħob. Storja u Ritratt: Brandon Pisani